**Veterná elektráreň Skalité** bola veterná elektráreň v obci Skalité v okrese Čadca. Jej inštalovaný výkon bol 4×500 kW. Po Veternej elektrárni Cerová to bola druhá veterná elektráreň na Slovensku. Prevádzkovaná bola od roku 2004 do roku 2008.

Plánovanie a výstavba
---------------------

Výstavba bola schválená obecným zastupiteľstvom v roku 2003. Postavená bola v "závere" roka 2003, v prevádzke od roku 2004.

Stavba vyžadovali 5 nadrozmerných nákladov z Nemecka pre každú turbínu. Investor sa mal po skúšobnej prevádzke rozhodnúť či postaví ďalších 6 turbín. Náklady sa mali vrátiť za 20 rokov. V roku 2007 mali byť náklady na jednu turbínu približne 45 mil Sk. Do obecnej pokladne každá turbína priniesla približne 30 tisíc korún ročne.

Technológia
-----------

Generátory boli od firmy Vestas typ V 39/500, individuálny inštalovaný výkon bol 0.5MW, celkový bol 2MW. Turbíny boli vysoké takmer 60 metrov. Elektráreň bola riadená automaticky z dispečingu spoločnosti Green Energy Slovakia. Elektráreň bola napojená do verejnej siete Stredoslovenskej energetiky.

Prevádzka a jej ukončenie
-------------------------

Ročne elektráreň vyrobila viac než 1 500 MWh energie čím mala ušetriť 1 050 ton CO2. Predpokladaná výroba bola 3 200 MW ročne. Podľa TASR mali štyri turbíny ušetriť 3 tisíc ton CO2. Vyrobená energia mala stačiť pre 1 200 domácností. Prevádzka bola začatá v roku 2004 a ukončená v roku 2008.

Technológie boli už použité a "najväčším nedostatkom bola pomerne častá poruchovosť vo verejnej rozvodnej sieti, ktorá mala za následok aj výpadky vo výrobe." Projekt bol v roku 2008 demontovaný s plánom postaviť turbíny nové, k tomu však bola potrebná štátna podpora. Turbíny boli odvezené do zahraničia a stavba v roku 2008 zrušená.

Referencie
----------

1. 1 2 3 4 5 6   *Referencie - Vietor* [online]. Green Energy Slovakia, [cit. 2019-03-10]. Dostupné online. Archivované 2019-01-22 z originálu.
2. 1 2 3 4 5 6  TASR. V Skalitom druhá veterná elektráreň. *hnonline.sk* (Bratislava: MAFRA Slovakia), 2004-01-15. Dostupné online [cit. 2019-03-10]. ISSN 1336-1996.
3. 1 2 3 4  HOLEŠČÁKOVÁ, Gabriela. Nad hlavami sa im točia gigantické veterné turbíny. *sme.sk* (Bratislava: Petit Press), 2007-10-23. Dostupné online [cit. 2019-03-10]. ISSN 1335-4418.
4. 1 2 3 4  HAŽÍKOVÁ, Iveta. Gigantické veterné turbíny zo Skalitého odviezli, nové sa už nerozkrútili. *sme.sk* (Bratislava: Petit Press), 2011-04-14. Dostupné online [cit. 2019-03-10]. ISSN 1335-4418.
5. ↑   V Skalitom vyrastá druhá veterná elektráreň. *sme.sk* (Bratislava: Petit Press), 2004-01-13. Dostupné online [cit. 2019-03-10]. ISSN 1335-4418.

Externé odkazy
--------------

* Veterné elektrárne Green Energy Slovakia Archivované 2019-01-22 na Wayback Machine

| * z
* d
* u
Elektrárne na Slovensku |
| --- |
| Jadrové | 
* Bohunice
* Mochovce

 |
| Tepelné | 
* Vojany
* Nováky

 |
| Vodné | 
* Čierny Váh
* Gabčíkovo
* Liptovská Mara
* Mikšová
* Žilina
* Nosice
* Ružín
* Považská Bystrica
* Kráľová
* Madunice
* Lipovec
* Sučany
* Hričov
* Nové Mesto nad Váhom
* Horná Streda
* Kostolná
* Krpeľany
* Čunovo
* Dobšiná
* Orava

 |
| Ostatné typy | 

|  |  |
| --- | --- |
| Fotovoltické | 
* Mochovce
* Vojany

 |
| Paroplynové | 
* Malženice

 |
| Geotermálne (plánované) | 
* Lovča
* Ľubotice

 |
| Veterné | 
* Cerová
* Ostrý Vrch
* Skalité

 |

 |
| Kategórie | 
* *Bývalé elektrárne na Slovensku*
* *Elektrárne na Slovensku podľa kraja*

 |
| Zoznam |